Maailma kuulsaima failivahetusportaali Pirate Bay kohtusaagas eksperdina tunnistusi andnud meediauurija ja multimeedia professor Roger Wallis esines Tallinnas meediakonverentsil "Avalik-õiguslik meedia kohandub uue meediaga." Wallis väitis, et tema uuringud ei näita seost failivahetuse ja intellektuaalse omandi müüginumbrite vahel. Just Wallis oli see, kes tunnistas kurikuulsas Pirate Bay kohtusaagas süüdistatavate kasuks. Seetõttu seati kahtluse alla isegi tema akadeemiline pädevus.